open-index/open-wikipedia-markdown huggingface dataset:
Magdalena Pajala

**Emma Magdalena Sven-Eriksdotter Pajala** (født 1988) er en svensk tidligere langrennsløper.

Hun tok gull på sprinten under det svenske mesterskapet i langrenn 2010, på hjemmebane i Piteå, bare noen dager etter hun han hadde blitt tatt ut til OL.

### Sammenlagtresultater i verdenscupen i langrenn

## Referanser


## Eksterne lenker
*
Guo Chun

**Guo Chun** (forenklet kinesisk: 郭纯, tradisjonell kinesisk: 郭純, pinyin: *Guō Chún*, Wade-Giles: *Kuo Ch'un*; født 1370 i fylket Yongjia i provinsen Zhejiang i Kina, død 1444) var en kinesisk keiserlig maler tidlig under Mingdynastiet. Han var kjent også som *Wentong* eller under psevdonymet *Pu'an*, og er kjent for sine landskapsmalerier.

## Referanser


## Litteratur
* Zhongguo gu dai shu hua jian ding zu (中国古代书画鑑定组). 2000. Zhongguo hui hua quan ji (中国绘画全集). Zhongguo mei shu fen lei quan ji. Beijing: Wen wu chu ban she. Bind 10.
Tyler Nella

**Tyler Nella** (født 8. mars 1988) er en canadisk tidligere alpinist.

Han debuterte i verdenscupen i alpint 17. januar 2009 og deltok i totalt fem verdenscuprenn, alle i utfor. Hans beste verdenscup-plassering er en 39.-plass fra 16. januar 2010.

Nella ble på kort varsel tatt ut til å representere Canada under Vinter-OL 2010 grunnet skadeforfall i den opprinnelig uttatte canadiske troppen av alpinister. Her deltok han kun i kombinasjonen hvor han endte som nr. 32.

## Referanser


## Eksterne lenker
*
Ioan-Gabriel Nan

**Ioan-Gabriel Nan** (født 3. september 1980) er en rumensk alpinist.

Han har deltatt i ett renn i verdenscupen i alpint 31. januar 2010, men kjørte ut i 1. omgang i dette slalåmrennet.

Nan deltok for Romania under Vinter-OL 2010 og oppnådde en 49.-plass i storslalåm som beste resultat.

## Referanser


## Eksterne lenker
*
Ida Basilier-Magelssen

**Ida Mathilda Basilier-Magelssen** (født 10. september 1846 i Nivala i Storfyrstedømmet Finland i Tsarrussland, død 23. mai 1928 i Hegra i Norge) var en norsk-finsk operasangerinne (sopran) av svensk avstamning. 

## Liv og virke
### Bakgrunn
Ida Basilier var datter av Carl Frederik Basilier og Gustafva Mathilda Garvolin, søster av Fanny Virginia Basilier, og dermed også tante til Ida Emilia Basilier Flodin (gift med Ivar Aavatsmark). Ida Basilier-Magelssen tok avgangseksamen ved pikeskolen i Uleåborg i 1862. 

Hun studerte sang i Helsingfors under Emilie Mechelin i 1867, ved konservatoriet i Paris under professor Jean Jacques Masset i 1867-1870 og i St. Petersburg under Henriette Nissen-Saloman.

### Karriere
Hun konsertdebuterte i Helsingfors 4. juni 1868. I årene 1870-1880 opptrådte hun som solist på 400 konserter i Finland, Sverige og Norge, og sang også i Paris, München og St. Petersburg. 

I 1870-årene var hun den ledende innen finsk opera og sang med stor suksess på operascener i Skandinavia, Tyskland og Frankrike. I årene 1872-1874 var hun Kungliga Operans fremste  koloratursanger. Hun var best kjent for sin tolkning av Rosina i Rossinis opera *[[Barbereren i Sevilla]]*.

Hun giftet seg med nordmannen J.S. Cammermeyer Magelssen (død 1910), redaktør av *[[Aftenposten]]*, i 1878. Etter at hun ble gift underviste hun fra 1890 til 1915 i Kristiania. 

Johan og Ida fikk tre barn; datteren Ida Ajagela ble gift med forfatteren Øvre Richter Frich, og sønnen Johan ble kommandør på festningene Hegra og senere Vardøhus.

Ida Basilier-Magelssen døde av slag 23. mai 1928. En vei i Hegra har fått navnet «Ida Basiliers vei».

## Referanser


## Litteratur
* Svensk uppslagsbok. Malmö 1939

## Eksterne lenker
* Ida Basilier-Magelssens biografi
* Ida Basilier-Magelssen (runeberg.org)
Felix Loch

**Felix Loch** (født 24. juli 1989 i Sonneberg) er en tysk aker som har konkurrert siden 1995, og vært på det tyske landslaget siden 2006. Han har to gull fra VM i Oberhof, Tyskland i 2008, samt to gull fra VM i 2009 i Lake Placid, USA. Her tok han gull i singelkonkurransen og i mixed-lagkonkurransen. Seieren i 2008 gjorde han til tidenes yngste verdensmester i aking.

Loch var ute store deler av 2008-2009 sesongen, men var klar til verdenscupåpningen av 2009-2010 sesongen og ble tatt ut til å representere Tyskland under Vinter-OL 2010, noe som var hans første olympiade. Han vant gull i herrenes singelkonkurranse ved OL i 2010, og vant samme øvelse også ved OL 2014 i Sotsji. I 2014 deltok han også på det tyske laget som tok gull i stafett. De andre på laget var Natalie Geisenberger i ener for kvinner og Tobias Arlt og Tobias Wendl i toer.

Under Vinter-OL 2022 i Beijing, ble han nummer 4. 

## Referanser


## Kilder
* FIL-profil
* Artikkel om skulderskaden han pådro seg i 2008. - hentet 21. november 2008.

## Eksterne lenker
*
Andrew Noble

**Andrew Noble** (født 10. mars 1984) er en britisk alpinist.

Han debuterte i verdenscupen i alpint 3. mars 2007, men han har ingen plasseringer blant de 30 beste i noen verdenscuprenn.

Noble deltok for Storbritannia under Vinter-OL 2010 og oppnådde en 29.-plass i slalåm som beste resultat.

## Referanser


## Eksterne lenker
*
Qudi

**Qudi** (曲笛, pinyin: *Qǔdí*) er en kinesisk tverrfløyte av bambus, av dizitype.

Den er større og av dypere grunntone enn *dizi*varianten bangdi.

*Qudi* er tradisjonelt tilknyttet kinesisk operas sørligere former, innen quopera i Henan og andre steder i det historiske sørlige Kina.
Ma Chih-hung

**Ma Chih-hung** (født 5. november 1985 i Ping Tong, Taiwan) er en taiwansk aker som har konkurrert siden 2003. Hans beste resultat i en større konkurranse er en 28.-plass i singelkonkurransen under vinter-OL 2006 i Torino, Italia, der han var den yngste akeren i singel menn (20 år). I Whistler Sliding Centre under vinter-OL 2010s akekonkurranse fikk han en 34.-plass.

## Referanser


## Kilder
* OL-resultat fra 2006
* ''Taipei Times''

## Eksterne lenker
* 
* The-sports.org profil
* Yahoo! profil
Kongedømmet Israel

**Kongedømmet Israel** kan bety:
*Det forente kongedømme Israel (1020 f.Kr. – 931 f.Kr.), kongedømmet etablert av israelittene og forent under én konge.
*Kongedømmet Israel (Samaria) (931 f.Kr. – 722 f.Kr.), det løsrevet kongedømme som ble etablert av nordlige israelitter.
*Kongedømmet Israel (hasmoneisk) (140 f.Kr. – 37 f.Kr.), etablert av hasmoneerne eller «makkabeerne» .
*Kongedømmet Israel (Herodes den store) (37 f.Kr. – 4 f.Kr.), klientkongedømme styrt av Herodes den store og hans arvinger.

## Se også
*Kongedømmet Judea
*Kongetiden
Deyvid Oprja

**Deyvid Oprja** (født 1982) er en estisk alpinist.

Han debuterte i verdenscupen i alpint 25. januar 2004, og hans beste verdenscup-plassering er en 41.-plass i utfor fra 2009.

Oprja deltok under vinter-OL 2006 og for Estland under Vinter-OL 2010. I 2010 oppnådde han en 66.-plass i storslalåm som beste resultat.

## Referanser


## Eksterne lenker
*
Arsen Nersisian

**Arsen Nersisian** (født 18. juli 1987) er en armensk alpinist.

Han har ikke debutert i verdenscupen i alpint, men har deltatt i en rekke FIS-renn.

Nersisyan deltok for Armenia under Vinter-OL 2010, men fullførte ikke i de to øvelsene han deltok i.

## Referanser


## Eksterne lenker
*
Bogdan Macovei

**Bogdan Macovei** (født 28. januar 1983 i Vatra Dornei, Romania) er en moldovsk aker som har konkurrert siden 2003. Hans beste resultat i en større konkurranse er en 30.-plass i singelkonkurransen under vinter-OL 2006 i Torino, Italia. Han deltok også i Vinter-OL 2010 og 2014.

## Referanser


## Kilder
* OL-resultat fra 2006
* FIL-profil
* Yahoo! profil 

## Eksterne lenker
*
Keisersmeller

**Keisersmeller** (*Elater ferrugineus*) er en stor smellerbille med røde dekkvinger. Den er svært sjelden i Norge, siste funn var i Larvik i 2011.

## Utseende
En ganske stor (17-24 millimeter), moderat avlang, halvblank, rustrød smeller, bortsett fra hodet som er mørkbrunt og bakkanten av pronotum som er mørk. Antennene er forholdsvis korte og sagtakkede.

## Levevis
Arten er knyttet til gamle, hule trær, særlig av eik, men også ask, bøk og alm. Larven er et rovdyr som særlig jakter på larver av ulike gullbasser, arten ser særlig ut til å følge den sjeldne eremitten (*Osmoderma eremita*). Larveutviklingen er uvanlig langsom for et rovdyr og tar 4-6 år, dette gjenspeiler trolig at det er veldig sparsomt med byttedyr.

## En sterkt truet art
Arten lever i et truet habitat (gamle, hule trær) og er avhengig av ganske fåtallige byttedyr, så det er ikke uventet at denne arten er sterkt truet. På den andre siden fører den et svært skjult levevis og kommer sjelden ut fra de hule trærne den lever i, så den kan kanskje være oversett i noen områder.
## Referanser




## Eksterne lenker
* 
*
Sheng

**Sheng** kan sikte til:
*En variant av swahili, språket sheng,
*Det kinesiske musikkinstrumentet sheng – 笙,
*De ledende mannsroller i Beijingoperaen – 生,
*Det kinesiske ordet for 'provins' – 省.
Bangdi

**Bangdi** (梆笛, pinyin: *Bāngdí*) er en tradisjonell kinesisk tverrfløyte. Den spiller en viktig rolle i kinesisk opera, men benyttes også som frittstående soloinstrument, særlig nord i Kina. 

Dette er en liten fløyte av typen dizi; den spenner over drøyt to oktaver.
David Mair (aker)

**David Mair** (født 1984) er en italiensk aker som har konkurrert siden 2003. Han har ikke noen større internasjonale titler, og hans beste resultater er en niendeplass fra verdensmesterskapet i aking i 2009, og en sjetteplass fra EM i 2006.

Han ble tatt ut til å representere Italia under Vinter-OL 2010, der han ble nummer 17. 

## Referanser


## Kilder
* 
(NB: alle resultater før 2002 tilhører skeletonutøveren med samme navn)

## Eksterne lenker
*
Sophie Muir

**Sophie Muir** (født 7. mai 1983 i Sydney i New South Wales) er en australsk skøyteløper som har spesialisert seg på de korte distansene. Hun er tatt ut i troppen til Australia til Vinter-OL 2010 i Vancouver der hun skal gå 500 m og 1000 m.

## Biografi
Muir fikk rulleskøyter på sin 5-årsdag i 1988 og begynte å konkurrere i 1990. Og mellom 1996 og 2002 ble hun australsk mester(første gang i 1992), 6 ganger junior- og 1 gang senior-verdensmester og verdensrekordholder. I løpet av en backpacker-tur i 2008 til Nederland og et spørsmål fra skøytetreneren Desly Hill ble hun fristet til å prøve seg på hurtigløp på skøyter (isvarianten). Hun har tre australske rekorder (100m, 500m og 1000m). 

## Meritter
Olympiske leker (Vinter) deltatt i 1 OL (ved 2 konkurranser)
:* Vancouver 2010 på 500m og 1000m.
::* beste resultat 29.-plass på 500m i Vancouver 2010.

Sprint-VM på skøyter (deltatt 1 gang)
:* Obihiro 2010.
::* beste resultat 20.-plass sammenlagt i 2010.

### Sammenlagt i [[Verdenscupen på skøyter|Verdenscupen]]

## Personlige rekorder

## Referanser


## Eksterne lenker
* 
*  Profil på ISU sine sider.
*  Profil på Jakub Majerski's speedskating database.
*  Profil på SpeedSkatingResults.com
*  Profil på den Australske OL-komiteens sider.
*  Biografi på Vancouver 2010's OL-sider.
*  Biografi på TeamDes.com
*  Bilder av Muir
Khristoforos Papamikhalopoulos

**Khristoforos Papamikhalopoulos** (gresk: Χριστόφορος Παπαμιχαλόπουλος; født 5. april 1988) er en kypriotisk alpinist.

Han har ikke debutert i verdenscupen i alpint, men har deltatt i en rekke FIS-renn.

Papamikhalopoulos representerte Kypros under Vinter-OL 2010 sammen med sin søster Sofia Papamikhalopoulou. Han fullførte imidlertid ikke noen av øvelsene han deltok i.

## Referanser


## Eksterne lenker
*
Klinikk

**Klinikk** er innen medisinsk vitenskap navnet på den delen av legevitenskapen som gjelder beskrivelse av sykdommene slik de observeres ved sykesengen og undervisning i legevitenskap ved sykesengen («å holde klinikk»). I en bredere forstand er det navnet på den praktiske utøvelsen av medisin, som motsetning til mer teoretisk legevitenskap. Legevitenskapen er overveiende klinisk orientert, og de fleste leger jobber klinisk.

Begrepet klinikk brukes også som betegnelse på behandlingsinstitusjoner, særlig spesialiserte institusjoner (f.eks. kvinneklinikk, psykiatrisk klinikk eller barneklinikk). Ved sykehus er klinikk navnet på større enheter, over avdelingsnivå, som omfatter flere avdelinger og gjerne dekker en eller flere medisinske spesialiteter. Lederen for en sykehusklinikk kalles klinikksjef. Klinikk brukes også om mindre behandlingsinstitusjoner (f.eks. privatklinikk, kan være alt fra en liten privatpraksis til et større privat sykehus).
Matou

**Matou** (kinesisk: 马头, pinyin: *Mǎtóu*, ordrett «hestefjes») eller **matouqin** er et kinesisk strykeinstrument benyttet i Indre Mongolia. Lydkassen er trapesoid og halsen er formet som et hesteansikt øverst, på samme måte som den mongolske morin khuur.

Matou er muligens en forløper til det mer kjente instrumentet erhu.

## Litteratur
*S. Sadie: *The New Grove Dictionary of Musical Instruments*, Macmillan, London, 1985.
*[Fotografier](http://www.yuemi.net/pages1/buolan(mz.gongxian2).htm)
Neshornbille

**Neshornbille** (*Oryctes nasicornis*) er eneste nordeuropeiske representant for underfamilien hornbiller (Dynastinae), som omfatter noen av verdens største biller.

## Utseende
Med sine  er den ikke den lengste av de norske billene, men likevel den tyngste (noen av underartene kan bli opptil 60 millimeter lange). Billen er blankt nøttebrun til nesten svart på farge, høyt hvelvet og kraftig bygd. Hannen har et langt, krumt, bakoverrettet horn i pannen, hos hunnen er hornet vanligvis redusert til en spiss knøl. Hornlengden varierer mye, normalt er hornet forholdsvis større hos større individer (allometrisk vekst). Undersiden er spredt kledt med lange, gulaktige hår, beina er korte og kraftige.

## Levevis
Neshornbillens opprinnelige habitat var trolig gammel eikeskog, men i dag finnes den oftest i hauger av kompost og særlig sagmugg, derfor er den ofte vanlig nær sagbruk. Larvene bruker  på utviklingen og når fullt utvokst en lengde på . De voksne billene er glade i søte safter. De flyr gjerne i skumringen på varme sommerdager. I motsetning til flere av de tropiske *[[Oryctes]]*-artene er ikke denne arten regnet som et skadedyr.

## Utbredelse
Arten er utbredt over det meste av Europa, i Nord-Afrika og østover til Pakistan. Neshornbillen er funnet over mye av Sør-Norge, men er bare vanlig på Sør-Østlandet.

## Systematisk plassering og liste over underarter

* Ordenen biller, Coleoptera Linnaeus, 1758
** Underordenen Polyphaga
*** Overfamilien Scarabaeoidea Latreille, 1806
**** Familien skarabider (Scarabaeidae) Latreille, 1806
***** Underfamilien hornbiller, Dynastinae (eventuelt familien Dynastidae)
****** Stammen Oryctini
******* Slekten *[[Oryctes]]* Illiger, 1798
******** Neshornbille, *Oryctes nasicornis* (Linnaeus, 1758) - underarter:
********* *[[Oryctes nasicornis afghanistanicus]]* Endrödi, 1938
********* *[[Oryctes nasicornis chersonensis]]* Minck, 1915
********* *[[Oryctes nasicornis corniculatus]]* Villa & Villa, 1833 - noen ganger regnet som en egen art
********* *[[Oryctes nasicornis edithae]]* Endrödi, 1938
********* *[[Oryctes nasicornis grypus]]* Illiger, 1803
********* *[[Oryctes nasicornis hindenbergi]]* Minck, 1915
********* *[[Oryctes nasicornis holdhausi]]* Minck, 1914
********* *[[Oryctes nasicornis illigeri]]* Minck, 1915
********* *[[Oryctes nasicornis kuntzeni]]* Minck, 1914
********* *[[Oryctes nasicornis laevigatus]]* Heer, 1841
********* *[[Oryctes nasicornis latipennis]]* Motschulsky, 1845
********* *[[Oryctes nasicornis mariei]]* Bourgin, 1949
********* *[[Oryctes nasicornis nasicornis]]* (Linnaeus, 1758) - finnes i Norge
********* *[[Oryctes nasicornis ondrejanus]]* Minck, 1916
********* *[[Oryctes nasicornis polonicus]]* Minck, 1916
********* *[[Oryctes nasicornis przevalskii]]* Semenov & Medevedev, 1932
********* *[[Oryctes nasicornis punctipennis]]* Motschulsky, 1860
********* *[[Oryctes nasicornis shiraticus]]* Endrödi & Petrovitz, 1974
********* *[[Oryctes nasicornis transcaspicus]]* Endrödi, 1938
********* *[[Oryctes nasicornis turkestanicus]]* Minck, 1915

## Referanser




## Eksterne lenker
* 
* Dynastidae du Monde - sjekkliste over verdens hornbiller med liste over underartene
Torolf Smedvig

**Torolf Smedvig** (født 15. februar 1917 i Stavanger, død 26. juli 1977) var en  norsk skipsreder og offshore-entreprenør.

Han begynte sin karrière i faren Peder Smedvig sitt firma i 1937, etter at han hadde avlagt handelsskoleeksamen. I årene 1944–1945 ledet han Milorg D. 19 Rogaland. Han var medlem av Stavanger bystyre for Høyre 1956–1960. I perioden 1965–1967 var han president i Norges Golfforbund. I 1968 kjøpte han «Anna af Sand», som hadde havarert ved Kvitsøy, og restaurerte fartøyet tilbake til sitt opprinnelige utseende. I 1973 gav han «Anna af Sand» som gave til Stavanger Sjøfartsmuseum.
 
I 1966 opprettet han sammen med flere selskaper lokalisert i Oslo den første oljebasen i Norge, North Sea Exploration Services. I 1970 opprettet han Norway Supply Ships sammen med skipsmeglerfirmaet Joachim Grieg & Co. i Bergen, og han ble med det en av de første større skipsredere i Norge til å drive forsyningsskip i egen regi. I 1973 overtok han det franskbygde borefartøyet «West Venture», som ble det første borefartøy som ble registrert under norsk flagg.

## Priser
* 1968 – Siddisprisen
David Poisson

**David Poisson** (født 31. mars 1982 i Annecy, død 13. november 2017 i Nakiska Ski Resort, Kananaskis, Alberta) var en fransk alpinist.

Han debuterte i verdenscupen i alpint 14. februar 2004, og hans beste verdenscupplassering er en fjerdeplass i utfor fra 2009.

Poisson deltok for Frankrike under Vinter-OL 2010 og oppnådde en syvendeplass i utfor som neste resultat.

Han døde i en treningsulykke i Nakiska-anlegget i Canada 13. november 2017.

## Referanser


## Eksterne lenker
* 
*
Dominik Paris

**Dominik Paris** (født 1989) er en italiensk alpinist.

Han debuterte i verdenscupen i alpint 19. desember 2008, og hans første seier kom i utfor i Bormio 29. desember 2012. Han vant utfor i Hahnenkammrennene i 2013, 2017 og 2019.
Paris deltok for Italia under Vinter-OL 2010, men fullførte ikke i noen av øvelsene han deltok i.

I VM i alpint 2013 i Schladming ble han nummer to i utfor, 46 hundredeler etter Aksel Lund Svindal.

Under Vinter-OL 2022 i Beijing, ble han nummer 6 i utfor. 

## Pallplasseringer i verdenscupen
*Oppdatert etter sesongen 2019/20*

## Referanser


## Eksterne lenker
* 
*
Ole Høeg

**Ole Høeg** (født 11. mars 1920 i Ørsted, Fyn, Danmark, død 4. februar 1988) var en dansk forfatter og journalist.  Han var bosatt i Italia fra 1960 til 1980. Hans mest kjente roman *Handlingen foregår i Rom ... : en kriminalroman* er oversatt til norsk. Han medvirket også i reisebokserien ’’Turen går til…’’ med: ’’Turen går til Rom’’. 

## Bibliografi

## Priser og utmerkelser (utvalg)

## Referanser


## Eksterne lenker
* 
*
Tu te reconnaîtras

**«Tu te reconnaîtras»** (norsk oversettelse: *du vil kjenne deg igjen*) er en franskspråklig popballade som vant Eurovision Song Contest 1973 for Luxembourg. Sangen ble fremført av den franske artisten Anne-Marie David. Sangen er komponert av Claude Morgan, mens Vline Buggy har skrevet teksten. Selv om både artisten og låtskriverne var franske, representerte de nabolandet Luxembourg i konkurransen. Dette var Luxembourgs fjerde seier, og landets andre seier på rad. «Tu te reconnaîtras» ble en kommersiell suksess i flere europeiske land, og i Norge nådde sangen en andreplass på VG-lista.

## Eurovision Song Contest
Den luxembourgske kringkasteren CLT valgte den franske sangen «Tu te reconnaîtras» med vokalist Anne-Marie David til å representere Luxembourg på hjemmebane i Eurovision Song Contest 1973. I finalen lørdag 7. april var «Tu te reconnaîtras» det ellevte bidraget ut på scenen av 17 deltakere, og i avstemningen endte sangen på førsteplass med . Norges to dommere ga sangen  mulige stemmer.

Dette var en av få ganger der et land vant konkurransen to år på rad. Vicky Leandros vant med «Après toi» i 1972, og derfor ble finalen holdt i Luxembourgs hovedstad i 1973. Bare én gang tidligere hadde det samme skjedd: i 1969, da Spania vant på hjemmebane. Det samme skjedde igjen i 1979 med Israel, og i 1993 og 1994 da Irland vant på hjemmebane.

Blant annet slo «Tu te reconnaîtras» Spanias «Eres tú» med gruppen Mocedades og Storbritannias Cliff Richard med «Power to All Our Friends». Sistnevnte ble en større salgssuksess i Norge enn «Tu te reconnaîtras». Cliff Richard toppet VG-lista hele åtte uker på rad. Dette var andre året på rad at Storbritannias bidrag solgte bedre i Norge enn vinneren. Året før ble The New Seekers' «Beg Steal or Borrow» en større hit i Norge enn vinneren «Après toi».

Anne-Marie David deltok også i Eurovision Song Contest 1979, da for hjemlandet Frankrike med sangen «Je suis l'enfant soleil» (norsk: *jeg er solbarnet*). Der ble hun nummer tre. David dukket også opp i den norske finalen av Melodi Grand Prix 1985, som en av fire internasjonale fagdommere.

## Om sangen
Teksten handler om allsidigheten til de menneskelige opplevelsene. «Du vil gjenkjenne deg selv i andre mennesker», for eksempel i et barn som blir straffet av læreren, i kunstneren som aldri får sin rettmessige anerkjennelse, «i den som tviler, og i den som tror».

David spilte inn vinnerbidraget på fem språk: fransk, tysk (som «Du bist da»), engelsk (som «Wonderful Dream»), spansk (som «Tu reconocéras») og – ganske uvanlig – to helt forskjellige italienske oversettelser: «Il letto del re» og «Non si vive di paura». Samme år ga også den tyrkiske popsangeren Nilüfer ut en tyrkiskspråklig versjon med tittelen «Göreceksin Kendini».

## Listeplasseringer med Anne-Marie David

## Norsk versjon
Arne Bendiksen skrev en norsk tekst med tittelen «En del av deg selv».

### Innspilling
*Gro Anita Schønn. Utgitt på albumet *[[På Treff med 3]]* i 1973.
*Wendy Wiger. Utgitt på singelen Triola TN&nbsp;646 i 1973.

## Referanser
Chris Mazdzer

**Chris Mazdzer** (født 26. juni 1988 i Pittsfield, Massachusetts) er en amerikansk aker som har konkurrert siden 2006. Han ble nummer fire under singelkonkurransen i VM i 2009 i Lake Placid, USA. Han deltok i Vinter-OL 2010 og 2014.

Han tok sølv under Vinter-OL 2018.

Under Vinter-OL 2022 i Beijing, ble han nummer 8. 

## Referanser


## Eksterne lenker
*
Mykhaylo Renzhyn

**Mykhaylo Renzhyn** (født 1. januar 1978) er en israelsk alpinist.

Han debuterte i verdenscupen i alpint 13. desember 2008, men har ikke plassert seg blant de 30 beste i noe verdenscuprenn.

Renzhyn deltok i Vinter-OL 2006 og deltok også for Israel under Vinter-OL 2010. I 2010 oppnådde han en 35.-plass i slalåm som beste resultat.

## Referanser


## Eksterne lenker
*
Rolf Nordhagen (botaniker)

**Rolf Nordhagen** (1894–1979) var en norsk botaniker, kjent for sine studier i systematisk botanikk og plantegeografi. Med Gunvor Knaben (1911–1993) pekte han på at islandsvalmuen papaver radicatum sammen med andre planter kan ha overlevd siste istid på isfrie områder langs norskekysten (se overvintringsteorien).

Etter examen artium fra Kristiania katedralskole 1912 og cand.real. 1918 fra Det Kongelige Frederiks Universitet. Nordhagen var ansatt som assistent ved Botanisk hage ved Bergens museum fra 1915, men gikk i 1920 over i en stipendiatstilling og kunne allerede i 1922 innkassere en dr.philos. på en avhandling om *Kalktufstudier i Gudbrandsdalen*. Etter ett år i 1925 ved Norges landbrukshøgskole på Ås som lærer, var han tilbake i Bergen og virket tjue år som professor i systematisk botanikk og plantegeografi, samt bestyrer for Botanisk hage ved Bergens museum. Efter den andre verdenskrig hadde avsluttet flyttet han med familien til Oslo som professor og bestyrer for både Botanisk hage og Botanisk museum ved Universitetet i Oslo. Han gikk av i 1964, men hadde da reist meget og skrevet derfra, blant annet til Marokko i 1923 og 1926.

Han var sønn av grafikeren Johan Nordhagen (1856–1956) og Christine Magdalene Johansen (1858–1933). Rolfs bror var Olaf Nordhagen (1883–1925), arkitekten som stod for restaureringen av Nidarosdomen, men det året Olaf døde ble Rolf gift i Oslo med Elisabeth Marie (Monna) Myhre (1900–1979), og i 1929 fikk de sønnen Per Jonas Nordhagen (1929–2025) som også ble kunsthistoriker, mens Rolf Nordhagen jr. (1927–2013) ble fysiker og professor i informatikk.
## Utgivelser
Kun et begrenset utvalg.
* 
* 
* 
* 
* 
* 
* 
* 
* 
* 

## Premier
* Det Norske Videnskaps-Akademi innvalgt 1923
* Det Kongelige Norske Videnskabers Selskab innvalgt 1952
* Innvalgt i vitenskapsakademiene i København, Helsingfors, Uppsala, Stockholm, Göteborg og Lund. 
* Fridtjof Nansens belønning for fremragende forskning 1947
* æresdoktor ved Uppsala universitet 1957 
* St. Olavs Orden, ridder av 1. klasse 1957
## Referanser
Kontinentalcupen i skihopping for kvinner 2006/07

**[[Kontinentalcupen i skihopping]] for kvinner 2006/07** ble arrangert i perioden 21. juli 2006 – 10. mars 2007. Kontinentalcupen ble organisert av FIS (Det internasjonale skiforbundet). Den besto av 8 sommerrenn og 13 vinterrenn, hvorav én lagkonkurranse.

## Rennresultater

## Sammenlagt

## Referanser/anmerkninger


## Eksterne lenker
* FIS: Resultater
* FIS: Kontinentalcupen sammenlagt
Manfred Öttl Reyes

**Manfred Öttl Reyes** (født 23. oktober 1993) er en peruansk alpinist.

Han har ikke debutert i verdenscupen i alpint, men har deltatt i en rekke FIS-renn.

Öttl Reyes deltok for Peru under Vinter-OL 2010 sammen med sin eldre søster Ornella. Han oppnådde en 67.-plass i storslalåm som beste resultat.

## Referanser


## Eksterne lenker
*
Antonio Ristevski

**Antonio Ristevski** (født 19. mai 1989) er en makedonsk alpinist.

Han har ikke debutert i verdenscupen i alpint, men har deltatt i en rekke FIS-renn.

Ristevski deltok i Vinter-OL 2006 og deltok også for Makedonia under Vinter-OL 2010. I 2010 oppnådde han en 53.-plass i storslalåm som beste resultat.

## Referanser


## Eksterne lenker
*
Shane Dobbin

**Shane Roy Dobbin** (født 22. januar 1980 i Palmerston North) er en skøyteløper fra New Zealand. 
Dobbin startet med rulleskøyter hvor han fire ganger har blitt verdensmester (2000, 2004, 2006 og 2008), men startet med skøyter i 2008. Han deltok på 5000 meter under OL 2010 i Vancouver, der han ble nummer 17.

Under allround-VM 2010 i Heerenveen ble han nummer 12 etter å ha satt ny personlig og nasjonal rekord på avslutningsdistansen, 10&nbsp;000&nbsp;meter, med tiden 13.30,30.

## Meritter
Olympiske leker (Vinter) deltatt i 1 OL (ved 1 konkurranse)
:* Vancouver 2010 på 5000m.
::* beste resultat 17.-plass på 5000m i Vancouver 2010.

Allround-VM på skøyter (deltatt 2 ganger)
:* Heerenveen 2010 og Calgary 2011.
::* beste resultat 9.-plass sammenlagt i 2011.

Enkeltdistanse-VM på skøyter (deltatt 2 ganger) (ved 4 konkurranser)
:* Vancouver 2009 på 10000m og Inzell 2011 på 1500m, 5000m og 10000m.
::* beste resultat 5.-plass i 2011 på 10000m.

### Sammenlagt i [[Verdenscupen på skøyter|Verdenscupen]]

## Personlige rekorder
Oppdatert per 14. mars 2011

## Referanser


## Eksterne lenker
* 
*  Offisiell Blogg
*  Profil på ISU sine sider.
*  Shane Dobbin på Jakub Majerski's speedskating database.
*  Shane Dobbin på SpeedSkatingResults.com
*  Biografi på Skatelog.com
*  Shane Dobbin  på Olympic.org.nz
* 
* 
;Bilder
*  Bilder av Shane Dobbin
Ivan Ratkić

**Ivan Ratkić** (født 22. februar 1986 i Zagreb) er en kroatisk alpinist.

Han debuterte i verdenscupen i alpint 29. november 2009, og hans beste verdenscup-plassering er en 30.-plass i superkombinasjon fra 2009.

Ratkić deltok i Vinter-OL 2006 og representerte også Kroatia under Vinter-OL 2010.

## Referanser


## Eksterne lenker
*
Per Henrik Gusrud

**Per Henrik Gusrud** (født 1972) er en norsk musiker og sanger. Han er best kjent som tredjemann i den norske vokalgruppa Bjelleklang, hvor han har vært medlem siden 1999. Han var også dirigent for Lørenskog Mannskor i en årrekke, og er i tillegg norsk- og musikklærer på Vestbygda ungdomsskole.

## Diskografi
### Bjelleklang
* *[[Jul med Bjelleklang]]* (1999)
* *[[Sokker i sandaler]]* (2006)
* *[[Menn, menn, menn]]* (2009)
;Singler
* *Julemambo* (1999)
* *Olav Harald Haakon Magnus Hansen* (2002)
* *Vil du ha sjokolade* (2003)
* *Slepp min kenguru ut, Knut* (2006)
* *Menn, menn, menn* (2009)
* *Dumpa* (2010)

### Deltar på
* Marianne Antonsen: *[[Soulful Christmas Songs]]* (2000)
* Anders Wyller: *[[Bicycle Riding &ndash; Best of Anders Wyller]]* (2003)
* Trond Granlund: *Høyt, lavt & langt* (2003)
* Trond Granlund: *[[Høyt, lavt og langt]]* (2003)
* Henrik Wergeland: *[[Henrik Wergeland: I børnekammeret]]* (2005)
* Trond Granlund: *[[En litt forvirra fyr]]* (2005)
* Unidisc: *[[Norsk musikk i 100 &ndash; Vol. 10: Hver sin smak]]* (2005)
* Tylden & co: *[[Sommer hele året!]]* (2006)
* Trond Granlund: *[[Kommer tid, kommer råd]]* (2007)
* Lørenskog Mannskor: *[[Vi jubler (Lørenskog Mannskor-album)|Vi jubler]]* (2008)
* Trond Granlund: *[[En rønner fra Manglerud &ndash; Live fra NRK Studio]]* (2012)
* Trond Granlund: *[[50 år på veien (Trond Granlund-album)|50 år på veien]]* (2014)

## Eksterne lenker
* www.bjelleklang.no Per Henrik Gusrud
* www.lorenskog-mannskor.no
Andreas Romar

**Andreas Romar** (født 1989) er en finsk alpinist.

Han debuterte i verdenscupen i alpint 16. november 2008 og fikk sin første topp ti-plassering 16. desember 2011 i Gröden da han ble nummer sju i super-G.

Romar deltok for Finland under Vinter-OL 2010 og oppnådde en 42.-plass i storslalåm som beste resultat.

## Referanser


## Eksterne lenker
*
Christophe Roux

**Christophe Roux** (født 27. juli 1983 i Verbier i Sveits) er en moldovsk alpinist.

Han debuterte i verdenscupen i alpint 10. desember 2006, men har aldri plassert seg blant de 30 beste i noe verdenscuprenn.

Roux deltok for Moldova under Vinter-OL 2010 og oppnådde en 28.-plass i slalåm som beste resultat.

## Referanser


## Eksterne lenker
*
Vitalijus Rumiancevas

**Vitalijus Rumiancevas** (født 15. mars 1985 i Vilnius) er en litauisk alpinist.

Han har ikke debutert i verdenscupen i alpint, men har deltatt i en rekke FIS-renn.

Rumiancev deltok i slalåm og storslalåm under Vinter-OL 2006 i Torino. Han ble nummer 44 i slalåm og kjørte ut i storslalåm. Fire år senere ble han igjen tatt ut til å representere Litauen i de samme øvelsene under Vinter-OL 2010 i Vancouver. Her ble han nummer 59 i storslalåm, mens han kjørte ut i første omgang av slalåmrennet.

## Referanser


## Eksterne lenker
*
Roberts Rode

**Roberts Rode** (født 29. mai 1987) er en latvisk alpinist.

Han debuterte i verdenscupen i alpint 28. november 2009, og herfra har han sin eneste verdenscup-plassering som er en 72.-plass i utfor.

Rode deltok for Latvia under Vinter-OL 2010 og oppnådde en 58.-plass i utfor som beste resultat. Dette var nest sist av de som fullførte.

## Referanser


## Eksterne lenker
*
Thorstein Wereide

**Thorstein Gunnarsson Wereide** (født 9. mars 1882 i Gloppen, død 14. desember 1969 i Oslo) var en norsk fysiker. Han var også en kunstmaler og har blant annet gitt en større samling malerier til Nordfjord folkehøgskule. 

## Studier og karriere
Thorstein Wereide var sønn av gårdbruker Gunnar Absalonson Vereide (1853–1919) og Marte Torsteinsdatter Rye (1852–1927). Etter oppveksten på Ytre Vereide ved Gloppefjorden begynte han på bygdas private middelskole, før han reiste til Bergen og tok examen artium ved Hambros skole i 1903.  Deretter var han et år ved Volda lærarhøgskule og et år ved Krigsskolen. Omkring 1910 ble han cand.real. ved Universitetet i Oslo. Avhandlingen *Sorets fenomæn. En undersøkelse av et fysisk problem* sikret ham en doktorgrad i 1913. Den handlet om termodiffusjon og bygget på oppdagelser som sveitseren Charles Soret (1854–1904) hadde gjort omkring 1879.

Wereide studerte 1913–1914 teoretisk fysikk i Paris under Jean Baptiste Perrin og Paul Langevin, i 1915–1916 i Leipzig og Göttingens universitet.  Etter diverse studieopphold søkte han om professoratet etter Kristian Birkeland (1867–1917), men dette gikk til Lars Vegard (1880–1963) fra Vegårdshei. Derimot var Wereide i Egypt for å studere det etterlatte arbeidet etter Birkeland, som hadde bodd i Egypt i sine siste år. 

Fra 1919 til 1953 var Wereide dosent ved Fysisk institutt.

## Andre interesser
Han gikk deltid ved Tegneskolen og Statens kunstakademi og var god venn med rektor Wilhelm Peters (1851–1935). Wereide var også svært interessert i parapsykologi, og han var aktiv i Norsk Selskap for Psykisk Forskning og Norsk Selskap for Parapsykologisk Forskning. Han ga ut flere bøker om emnet og traff her journalisten Sophie Margrethe Bredsdorff (1880–1967) som han giftet seg med i 1925. Som frimurer hadde han høyeste gradering og fikk hederstegnet fra Den Norske Frimurerorden, hvis medlemsblad *Meddelelser* han hadde grunnlagt. 

## Utgivelser
* 
* 
* 
* 
## Referanser


## Kilder
* «Biofysikk og Miljøfysikk ved Universitetet i Oslo : En historisk oversikt ved Thormod Henriksen» (.pdf)
* 
* NRKs fylkesleksikon: Thorstein Gunnarson Wereide
Vegard Åslund

**Vegard Åslund** (født 9. april 1977) er en norsk musiker som er best kjent som trommeslager i Fryd & Gammen. Han var også medlem i det norske dansebandet Picazzo hvor han først ble medlem i fra 2000. I 2004 forlot han bandet og ble erstattet av Geir Hilsen. I 2006 forlot Hilsen bandet og Åslund ble igjen medlem i Picazzo. Bandet ble oppløst i 2008 da vokalist Eirik Tilley forlot bandet. Tidlig i 2017 ble han igjen medlem i et gjenforent Picazzo etter at Geir Hilsen sluttet.
## Diskografi
### Fryd & Gammen
**[[Bryllup på slottet]]* (2001)
**[[Musikk er livet]]* (2004)
### Picazzo
**[[Tusen dager til]]* (2003)
**[[Mesterverk (album)|Mesterverk]]* (2004)
**[[Hvor skal vi sove i natt]]* (2007)
**[[De aller beste (Picazzo-album)|De aller beste]]* (2014)
* *[[Hvis morgendagen aldri kommer &ndash; Live]]* (2017)
Dave Ryding

**David Ryding** (født 1986) er en britisk alpinist som konkurrerer i slalåm.

Han debuterte i verdenscupen i alpint i Alta Badia 21. desember 2009. Ryding deltok for Storbritannia i vinter-OL 2010 og oppnådde en 27.-plass i slalåm som beste resultat. 

Han deltok også i vinter-OL 2014 og oppnådde en 17.-plass i slalåm som beste resultat. I desember samme år fikk han en 17.-plass i WC-cupen i Åre. Flere plasseringer blant de 30 beste gjorde at han fullførte sesongen 2014/15 som nummer 30 sammenlagt i slålåmcupen. 

Rydings karriere skjøt fart i 2016-sesongen da han tok poeng i alle renn utenom Kitzbühel der han kjørte ut i 2. omgang. Han endte på 22.-plass i slalåmcupen. Han fikk sin første topp ti-plassering i verdenscupen da ble nummer seks i slalåm i Levi 13. november 2016. 

I sesongen 2016/17 tok han verdenscuppoeng i ti av elleve renn og fikk sitt til da beste resultat med andreplass i Kitzbühel 22. januar 2017. Han ble nummer åtte i slalåmcupen denne sesongen.

I slalåmrennet under Hahnenkammrennene i Kitzbühel 22. januar 2022 vant han sin første verdenscupseier. Han ble dermed den første briten til å vinne et verdenscuprenn i alpint.

Under Vinter-OL 2022 i Beijing, ble han nummer 13 i slalåm. Under VM  i 2025 oppnådde han 6. plass i slalåmrennet. 

## Pallplasseringer i verdenscupen

## Referanser


## Eksterne lenker
*
Glenn Bates

**Glenn Bates** (født 27. februar 1961) er en norsk musiker og bassist. Han er best kjent som bassist i det norske dansebandet Picazzo. Han er utdannet elektriker og bonde. Han har også spilt i A-laget, Nattsvermerne, og Christiania.
## Diskografi
### Picazzo
**[[Blanke ark (album)|Blanke ark]]* (1998)
**[[Timeglass (Picazzo-album)|Timeglass]]* (2000)
**[[Tusen dager til]]* (2003)
**[[Mesterverk (album)|Mesterverk]]* (2004)
**[[Nye farger]]* (2005)
**[[Hvor skal vi sove i natt]]* (2007)
**[[De aller beste (Picazzo-album)|De aller beste]]* (2014)
**[[Blindvei (album)|Blindvei]]* (2016)
**[[Hvis morgendagen aldri kommer &ndash; Live]]* (2017)
### [[The Coast]]
;Singler
**Nine to Four/Mr. Tambourine Man* (1987)
Ayumi Watase

**Ayumi Watase** (japansk: *渡瀬 あゆみ*, *Watase Ayumi*) (født 18. juli 1984 i Sapporo) er en japansk skihopper.

Hun debuterte internasjonalt med 12.-plass (av 39 deltakere) i et FIS-renn (sommer) i mellombakken i Bischofshofen 13. august 2003. Hennes beste plassering i kontinentalcupen (sommer) er 2.-plass i Bischofsgrün 9. august 2009 og i Oberwiesenthal 15. august 2009. I vintercupen er hennes beste plassering 6.-plass i Zaō 3. mars 2009. Sammenlagt i kontinentalcupen ble hun nummer 11 i sesongen 2006-07.

I det første senior-VM for kvinner i Liberec i 2009 ble hun nummer 10.

Under VM på ski 2011 i Holmenkollen kom hun på syvendeplass i normalbakke. Daniela Iraschko vant dette rennet, foran Elena Runggaldier og Coline Mattel.

## Referanser


## Eksterne lenker
*
Per Morten Bråten

**Per Morten Bråten** (født 1968) er en norsk musiker, gitarist, låtskriver og plateprodusent. Han er best kjent som gitarist i det norske dansebandet Picazzo, som han dannet i 1992 sammen med blant andre Tommy Michaelsen, som forlot bandet i 2004. Picazzo ble oppløst i 2008 men gjenforent ble i 2014. Han har også spilt gitar i Flexi og Delay.
## Diskografi
### Picazzo
**[[Blanke ark (album)|Blanke ark]]* (1998)
**[[Timeglass (Picazzo-album)|Timeglass]]* (2000)
**[[Tusen dager til]]* (2003)
**[[Mesterverk (album)|Mesterverk]]* (2004)
**[[Nye farger]]* (2005)
**[[Hvor skal vi sove i natt]]* (2007)
**[[De aller beste (Picazzo-album)|De aller beste]]* (2014)
**[[Blindvei (album)|Blindvei]]* (2016)
**[[Hvis morgendagen aldri kommer &ndash; Live]]* (2017)
### Deltar på
* Tylden & co: *[[Årets Dansebandmelodi 2003]]* (2003)
* Tylden & co: *[[Dansebandfestivalen Seljord 2003]]* (2003)
* Tylden & co: *[[Spellemenn med Spellemann]]* (2004)
* Ole Ivars-hyllest: *[[En annen dans]]* (2004)
* Tylden & co: *[[Dansefestivalen Sel 2005]]* (2005)
* Big Box: *[[Norske danseband Vol. 2]]* (2005)
* EVA Records: *[[Absolute Danseband 3]]* (2007)
* Tylden & co: *[[Dansefestivalen Sel 2008]]* (2008)
* Jan Olav Øvergård: *[[Jan Olav Øvergård (album)|Jan Olav Øvergård]]* (2010)
* Rainbow med Lars Kristoffersen: *[[Den fineste i verden]]* (2010)
* Jan Olav Øvergård: *[[Langt fra Chicago]]* (2011)

## Referanser
Philipp Schörghofer

**Philipp Schörghofer** (født 20. januar 1983 i Salzburg) er en østerriksk alpinist.

## Karriere
Schörghofer debuterte i verdenscupen i alpint 18. desember 2007, og hans første pallplassering i verdenscupen var en tredjeplass i storslalåm i Garmisch-Partenkirchen 12. mars 2010.

Han deltok for Østerrike under Vinter-OL 2010 og oppnådde en tolvteplass i storslalåm, som var den eneste øvelsen han deltok i.

Både i VM i alpint 2013 i Schladming og i VM i alpint 2015 i Beaver Creek kjørte han på det østerrikske laget som tok gull i lagkonkurransen.

## Resultater i verdenscupen i alpint

### Pallplasseringer

### Sammenlagtplasseringer

## Referanser


## Eksterne lenker
* 
*
Pierre Rey

**Pierre Rey** (født 27. april 1930, død 22. juli 2006) var en fransk forfatter. På norsk foreligger hans internasjonale bestselleren *Out* (Gyldendal 1978).

## Liv og virke
Pierre Rey arbeidet først som journalist og illustratør og ble allerede i trettiårsalderen sjefredaktør, senere direktør for Marie Claire. Denne godt betalte og prestisjetunge jobben sa han opp på dagen som følge av en akutt eksistensiell krise, og underkastet seg deretter en intensiv og likevel langvarig psykoanalyse hos den berømte og moteriktige Jacques Lacan. Denne opplevelsen skrev han senere en bok om (*Une saison chez Lacan*, Paris 1989) som gjerne karakteriseres som atypisk i forfatterskapet.

Det skal ha vært den betydelige gjelden han opparbeidet etter mange kostbare seanser hos Lacan, som satte ham på tanken om å skrive en bestseller. I 1972 utga han *Le Grec*, en roman kalkert på Aristoteles Onassis' liv, som umiddelbart ble en suksess. Deretter fulgte oppfølgeren *La Veuve* (1976), om enken Jackie Kennedy Onassis. I 1977 kom thrilleren *Out* (norsk utgave 1978, oversatt av Tom Lotherington) og deretter en rekke suksessromaner med handling fra internasjonalt jetset, en verden Pierre Rey kjente og trivdes i. Han skrev også manus til en tv-serie og et teaterstykke (*La Mienne s'appelait Régine*) som ble filmet i USA under tittelen *Regina*, med Ava Gardner og Anthony Quinn i hovedrollene.

## Bibliografi
### Romaner
* *Le Grec (1972), biografisk romanse om Aristoteles Onassis
* *La Veuve (1976)
* *Out (1977)
* *Palm Beach (1979)
* *Sunset (1988)
* *Une saison chez Lacan (1989) (Seuil-poche, 1999, (ISBN 2-02-036716-5).
* *Bleu Ritz (1990)
* *Liouba (1992)
* *Le Rocher (1995)
* *Le Désir (1999)
* *L'Ombre du paradis (2001)
* *L'Oncle (2002)

Sammen med Loup Durand, under psevdonymet «Michael Borgia»: *TNT* , Robert Laffont, 1978-1980, en serie på ni spion- og spenningsromaner, tilpasset tegnefilm av Loup Durand og André-Paul Duchateau.

### Fjernsyn
* *Les Roses de Dublin* (1981), tv-serie

### Teater
* *La Mienne s'appelait Régine*, drama (sammen med Pierre Dux og Annie Cordy), senere filmatisert som *Regina* av Jean-Yves Prate.

## Referanser


## Eksterne lenker
* 
*  «Pierre Rey est mort» , hyllest
*  «Pierre Rey : carpe diem ad vitam aeternam», *l'Express*
Peter Scott

**Peter Scott** (født 27. juli 1990) er en sørafrikansk alpinist.

Han har ikke debutert i verdenscupen i alpint, men har deltatt i en rekke FIS-renn.

Scott deltok for Sør-Afrika under Vinter-OL 2010, men fullførte ikke i storslalåm som var den eneste øvelsen han deltok i.

## Referanser


## Eksterne lenker
*
Ryan Semple

**Ryan Semple** (født 21. oktober 1982 i Montréal) er en canadisk alpinist.

Han debuterte i verdenscupen i alpint 10. desember 2001, og hans beste verdenscup-plassering er en ellevteplass i kombinasjon fra 2010.

Semple deltok i Vinter-OL 2006 og 2010. I 2010 oppnådde han en 15.-plass i kombinasjonen som beste resultat.

## Referanser


## Eksterne lenker
*
Dalibor Šamšal

**Dalibor Šamšal** (født 25. desember 1985 i Rijeka) er en kroatisk alpinist.

Han debuterte i verdenscupen i alpint 16. januar 2005, og hans beste verdenscup-plassering er en 22.-plass i slalåm fra 2009.

Šamšal deltok i Vinter-OL 2006 og deltok også for Kroatia under Vinter-OL 2010. I 2010 fullførte han ikke noen av de to øvelsene han deltok i.

## Referanser


## Eksterne lenker
*
Blanke ark (album)

***Blanke ark*** er debutalbumet til det norske dansebandet Picazzo, utgitt i 1998.

## Sporliste

#«I natt» (Per Erik Gjedtjernet)
#«Flammer i regn» (Per Erik Gjedtjernet/Kjetil Nordfjeld)
#«Hvis morgendagen aldri kommer» (Per Erik Gjedtjernet/Kjetil Nordfjeld)
#«Dager i Paris» (Per Erik Gjedtjernet/Kjetil Nordfjeld)
#«Ett sekund» (Per Erik Gjedtjernet)
#«Når siste kort er lagt» (Per Erik Gjedtjernet)
#«Sommernatt» (Per Erik Gjedtjernet/Kjetil Nordfjeld)
#«Jeannie» (Per Erik Gjedtjernet/Kjetil Nordfjeld)
#«Blanke ark» (Per Erik Gjedtjernet/Kjetil Nordfjeld)
#«Si ikke nei» (Mikael Wendt/Christer Lundh/Tommy Michaelsen)
#«Best før» (Per Erik Gjedtjernet)
#«En lek» (Per Erik Gjedtjernet)
#«Marie» (Per Erik Gjedtjernet)
## Medvirkende
### Picazzo
* Tommy Michaelsen - sang, gitar
* Glenn Bates - sang, bass
* Per Erik Gjedtjernet - keyboard, produsent 
* Per Morten Bråten - gitar
* Dag Sand - trommer, perkusjon
### Øvrige
* Morten Nyhus - produsent, tekniker 

## Eksterne lenker
*
Hossein Saveh Shemshaki

**Hossein Saveh Shemshaki** (født 5. august 1985 i Teheran) er en iransk alpinist.

Han har ikke debutert i verdenscupen i alpint, men har deltatt i en rekke FIS-renn. Hans fremste internasjonale meritter er gull i slalåm og sølv i storslalåm under Asiamesterskapet i alpint 2015.

Hans bror, Pouria Saveh Shemshaki, deltok også i Vinter-OL 2010.

## Idrettskarriere
Saveh Shemshaki deltok i sitt første FIS-renn i februar 2001, der han kom på 20.-plass i slalåm, og han vant sitt første FIS-renn den 26. mars 2006, da han vant et slalåmrenn i Tyrkia. Under det iranske mesterskapet i alpint 2007 kom han på tredjeplass i storslalåm og sjuendeplass i slalåm. Han deltok også i Asiatiske vinterleker 2007 (Asian Winter Games), og kom der på niendeplass i slalåm og ellevteplass i storslalåm. Sesongen etter fikk han fjerdeplass i slalåm og super-G som beste resultat i det iranske mesterskapet. 

Han deltok i Ski-VM 2009, og kom der på 41.-plass i slalåm og 73.-plass i storslalåm. Under det iranske mesterskapet i 2009 kom han på fjerdeplass i slalåm og niendeplass i storslalåm. Etter en nasjonal sølvmedalje i slalåm i 2010, bak Porya Saveh Shemshaki, representerte han Iran under Vinter-OL 2010 og kom der på 41.-plass i slalåm og 70.-plass i storslalåm. Han var Irans flaggbærer under avslutningsseremonien i disse lekene.

Asiatiske vinterleker 2011 ble arrangert i Kasakstan, og Saveh Shemshaki kom der på fjerdeplass i super-G, utfor og i superkombinasjonen. Han fikk sølv i super-G, superkombinasjonen og storslalåm under det iranske mesterskapet i 2011, og fikk bronse i slalåm. Han deltok i sitt andre ski-VM, da han kom på 89.-plass i storslalåm under Ski-VM 2011 i Tyskland. Han fikk to medaljer under det iranske mesterskapet i 2012; her kom han på tredjeplass i slalåm og superkombinasjonen. Under det iranske mesterskapet i 2013 fikk han en fjeredplass i superkombinasjonen som beste resultat, og han deltok i Ski-VM 2013, der han kom på 49.-plass i slalåm. 

Den 5. januar 2014 vant han sin første nasjonale tittel, da han vant storslalåm under det iranske mesterskapet i alpint 2014. Han vant også slalåm i dette mesterskapet. Han representerte Iran under Vinter-OL 2014 i Sotsji, og kom der på 31.-plass i slalåm og 55.-plass i storslalåm, og var Irans flaggbærer under åpningsseremonien. I 2015 vant han slalåm og fikk sølv i storslalåm under det nasjonale mesterskapet, og han representerte Iran under Asiamesterskapet i alpint 2015, der han vant slalåm og fikk sølv i storslalåm, bak Choi Chang-hyun fra vertslandet Sør-Korea. 

Han konkurrerte mindre i 2016 og 2017, men i 2018 vant han igjen slalåm under det iranske mesterskapet i alpint, og fikk sølv i storslalåm. I 2019 fikk han bronse i storslalåm i det iranske mesterskapet. Han ble iransk mester i storslalåm i 2021, og ble tatt ut til å representere Iran under Vinter-OL 2022. Imidlertid testet han positivt på anabole steroider 7. februar, før konkurransestart, og ble suspendert fra OL. Han deltok dermed ikke i konkurransen i Vinter-OL 2022.

## Referanser


## Eksterne lenker
*
Porya Saveh Shemshaki

**Porya Saveh Shemshaki** (født 30. april 1987) er en iransk alpinist.

Han har ikke debutert i verdenscupen i alpint, men har vunnet en rekke FIS-renn.

Saveh Shemshaki deltok for Iran under Vinter-OL 2010 og oppnådde en 60.-plass i storslalåm som beste resultat.

## Referanser


## Eksterne lenker
*
Liste over Sør-Koreas statsministre

**Liste over Sør-Koreas statsministre** viser til Sør-Koreas statsministre fra proklameringen av den første republikken i 1948 og framover.

Første kolonne viser hvor mange som har vært statsminister, mens andre kolonne viser den fortløpende nummereringen av statsministerperioden.

## Liste over sørkoreanske statsministre

## Kilder
*  Former Prime Ministers på Sør-Koreas regjerings nettside
Brad Spence

**Brad Spence** (født 19. april 1984 i Calgary) er en canadisk alpinist.

Han debuterte i verdenscupen i alpint 1. desember 2002, og hans beste verdenscup-plasseringer er to tolvteplasser i slalåm.

Spence deltok for Canada under Vinter-OL 2010 og oppnådde en 42.-plass i storslalåm som beste resultat.

## Referanser


## Eksterne lenker
*
Leopold von Ubisch

**Leopold von Ubisch** (født 4. mars 1886 i Swinemünde, død 26. juli 1965 i Bergen) var en tysk zoolog og professor.

Von Ubisch studerte i Freiburg im Breisgau og Rostock. Han tok doktorgraden i 1912, og ble habilitert i 1919. I 1927 fikk han et professorat ved Westfälische Wilhelms-Universität Münster.

Von Ubischs mor var jøde, noe som gjorde situasjonen vanskelig etter nasjonalsosialistenes maktovertagelse i 1933. Siden hadde tjenestegjort i  første verdenskrig og hadde blitt dekorert flere ganger, blant annet Jernkorset i begge klasser, kunne ikke nazistene fjerne ham direkte. Men i desember 1933 fikk han forbud mot å undervise i arvelære. To år senere ble han på grunn av Nürnberglovene «pensjonert», og valgte da å emigrere til Norge. Han bosatte seg med familie i Bergen, der han fikk et professorat ved Chr. Michelsens Institutt.

## Referanser
Andrej Šporn

**Andrej Šporn** (født 1. desember 1981 i Kranjska Gora) er en slovensk alpinist.

Han debuterte i verdenscupen i alpint 10. desember 2001, og hans beste verdenscup-plassering er en andreplass i utfor fra 2010.

Šporn deltok i Vinter-OL 2006 og deltok også for Slovenia under Vinter-OL 2010. I 2010 oppnådde han en 18.-plass i super-G som beste resultat.

## Referanser


## Eksterne lenker
* 
*
Dragoș Staicu

**Dragoș Staicu** (født 12. oktober 1985) er en rumensk alpinist.

Han har ikke debutert i verdenscupen i alpint, men har deltatt i en rekke FIS-renn.

Staicu deltok for Romania under Vinter-OL 2010, men fullførte ikke i utfor som var den eneste øvelsen han deltok i.

## Referanser


## Eksterne lenker
*